Countryman u kërkon partive politike shqiptare të angazhohen në dialog të sinqertë për çështjet e zgjedhjeve
Zëvendësndihmës Sekretari amerikan i Shtetit u takua të premten në Tiranë me drejtuesit e lartë të politikës
Në Shqipëri zëvendës ndihmës sekretari amerikan i shtetit Thomas Countryman deklaroi mbrëmë se cështjet që lidhen me zgjedhjet duhet të zgjidhen dhe të mos përkeqësohen. Duke komentuar zhvillimet në vend, pas takimeve me përfaqësuesit më të lartë politikë të vendit, zyrtari amerikan tha se partitë të bien dakord për rregulla të drejta fushate dhe procedurale kur këto janë jashtë Kodit Zgjedhor. Ai u shpreh se gjatë takimit me kryetarin e komisionit qëndror të zgjedhjeve ka theksuar se komisioni duhet të jetë i drejtë, objektiv dhe transparent në të gjitha vendimet e tij. Zëvendësndihmës sekretari amerikan i shtetit Thomas Countryman kërkoi mbrëmë nga partitë politike shqiptare që të angazhohen në një dialog të sinqertë për cështjet që lidhen me zgjedhjet. " Lidhur me debatin mbi transparencën e procesit zgjedhor zyrtari i lartë amerikan deklaroi se dialogu mes palëve duhet të ndodhë urgjentisht. " Një tjetër pikë e debateve politike në Shqipëri ka qenë edh ai lidhur me Komisionin qëndror të zgjedhjeve i akuzar nga opozita se është vënë në shërbim të shumicës në pushtet. Zoti Countryman u takua mbrëm edhe me kryetarin Arben Ristani. " Ka një qëndrim të përbashkët mes Shteteve të Bashkuara dhe Bashkimit europian për situatën e tanishme në Shqipëri. Disa herë zoti Countryman ju referua deklaratave të zyrtarëve europian. Ai kujtoi komentete e komisionerit për Zgjerimin Stefan Fyle për atë se cfarë Shqipëria rrezikon nëse procesi zgjedhor nuk I përmbahet standarteve. " Por sipas zyrtarit amerikan cështja nuk është vetëm teknike lidhur me integrimin europian: " Për këtë arsye ai theksoi se shqiptarët duhet të marrin pronësinë e këtyre zgjedhjeve duke marrë pjesë në to, duke këmbëngulur për një fushatë të pastër, si edhe duke ofruar vëzhgues të pavarur vendas. Njerëzit , tha zoti Countryman, duhet të këmbëngulin dhe të presin nga partitë të respektojnë nevojën për një mekanizëm të pastër për të zgjidhur çfarëdo mosmarrëveshjeje që mund të lindë ditën e zgjedhjeve.